cyanic-selkie/wikianc huggingface dataset:
โรเบิร์ต เชอร์ร็อด
โรเบิร์ต ลี เชอร์ร็อด (Robert Lee Sherrod) (8 กุมภาพันธ์ ค.ศ. 1909 – 13 กุมภาพันธ์ ค.ศ. 1994) เป็นนักข่าว นักเขียน บรรณาธิการชาวอเมริกันเขาเป็นนักข่าวสงครามให้กับนิตยสารไทม์และนิตยสารไลฟ์ ครอบคลุมเหตุการณ์ในสงครามโลกครั้งที่สอง ไปจนถึงสงครามเวียดนาม ในช่วงระหว่างสงครามโลกครั้งที่สองเขาเข้าร่วมกับนาวิกโยธินสหรัฐอเมริกา เข้าร่วมยุทธการที่แอตตู, ทาราวา, ไซปัน, ไอโยจิมา และโอกินาวา เขายังเขียนหนังสือเกี่ยวกับสงครามโลกครั้งที่สอง อย่าง Tarawa: The Story of a Battle (1944) และ History of Marine Corps Aviation in World War II (1952) เขาเป็นบรรณาธิการนิตยสารไทม์ในช่วงระหว่างสงครามโลกครั้งที่สอง ต่อมาเป็นบรรณาธิการให้กับ The Saturday Evening Post จากนั้นเป็นรองประธานบริษัทเคอร์ติสพับบลิชชิง
1909 1994
โรงเรียนมหาชัยพิทยาคาร
โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช
ประวัติโรงเรียน
โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ. 2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบัน
อาคาร สถานที่
โรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล
หลักสูตร
โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
เนนิ
เนนิ เป็นพระราชินีแห่งอียิปต์โบราณของราชวงศ์สิบสาม พระองค์เป็นพระมเหสีของฟาโรห์เซเบคโฮเตปที่ 3 และเป็นพระมารดาของ อูเฮติบู เฟนดิ และ เดเดตานเกต พระองค์เป็นพระมเหสีของฟาโรห์ ซึ่งเป็นชื่อปกติของพระราชินีแห่งยุคนี้ ไม่มีใครรู้เรื่องเธอมากนัก มีแค่หินสลักรูปของพระนางอยู่
แก สุวัณณรัตน์
คี โสวัณนฤทธ์  (เกิดปี ค.ศ. 1962) เป็นนักการเมืองจากประเทศกัมพูชา  สังกัดพรรคสมรังสี เป็นรองเลขาธิการพรรค ตั้งแต่ปี ค.ศ. 2007 จนถึงปี ค.ศ. 2010 และเป็นกรรมาธิการด้านสังคมและทหารผ่านศึก ซึ่งเป็นสมาชิกรัฐสภากัมพูชาจากจังหวัดเสียมราฐ ในปี ค.ศ. 2003
อูเฮติบู เฟนดิ
อูเฮติบู เฟนดิ เป็นเจ้าหญิงอียิปต์โบราณแห่งราชวงศ์สิบสาม พระองค์เป็นพระราชธิดาของฟาโรห์เซเบคโฮเตปที่ 3 และพระราชินีเนนิ อูเฮติบู เฟนดิเป็นที่รู้จักจากสองแหล่ง เธอปรากฏตัวบนหินสลักใน Wadi el-Hol
เลดี
เลดี (Lady) เป็นบรรดาศักดิ์อย่างเป็นทางการของสหราชอาณาจักร ใช้นำหน้าชื่อสกุลของหญิงที่มีบรรดาศักดิ์ขุนนาง หรือเป็นเกียรติในสิทธิของหญิงนั้นเอง (suo jure) หรือภรรยาของลอร์ด บารอเน็ต เลิร์ด (laird) หรืออัศวิน และนำหน้าชื่อตัวของธิดาของดุ๊ก มาร์ควิส หรือเอิร์ล
โจ สิงห์สังเวียน
โจ สิงห์สังเวียน (: Tomorrow's Joe) เป็นการ์ตูนที่ได้รับความนิยมในช่วงปี 1968 - 1973 ใน นิตยสารการ์ตูนรายสัปดาห์โชเน็น, งานการ์ตูนอมตะชิ้นนี้ได้เขียนโดย อาซาโอะ ทาคาโมริ, ภาพวาดโดย เท็ตซึย่า ชิบ่า และเผยแพร่โดย โคดันชา ซึ่งได้ตีพิมพ์ในญี่ปุ่นมากกว่า 20 ล้านชุด โจ สิงห์สังเวียน ยังได้รับการพัฒนาเป็นการ์ตูนแอนิเมชันซีรีส์ ในปี 1970 - 1971 ด้วยความสำเร็จที่ล้นหลามจากหนังสือการ์ตูนและทีวีซีรีส์ โจ สิงห์สังเวียน ได้รับการนำมาฉายในโรงภาพยนตร์ในปี 1980 - 1981
เนื้อเรื่อง
ยาบุกิ โจ นักเลงข้างถนนทาดาได้พบกับ ทันเกะ ดันเป เจ้าของค่ายมวยที่ตกอับ ดันเปเห็นว่าโจมีแววจึงชวนมาเป็นนักมวยต่อมาโจได้ทำผิดแล้วถูกส่งเข้าสถานกักกันเยาวชนที่นั่นได้พบกับ ริกิชิ ผู้ซึ่งเห็นแววชกมวยในตัวโจ ทั้งสองได้ชกมวยกันในสถานกักกัน
ต่อมา ริกิชิได้ออกจากสถานกักกัน โจจึงสัญญาว่จะเป็นนักมวยอาชีพเพื่อไปสู้กับริคิอิชิอีกครั้ง โจ กับ ดันเป ได้ฝึกซ้อมอย่างหนักจนได้เป็นนักมวยอาชีพและเอาชนะ วูลฟ์ คาเนกูชิ ได้ ต่อมาวูลฟ์ก็ต้องแขวนนวมไป โจจึงได้ชกกับริคิอิชิอีกครั้ง คราวนี้ โจเป็นฝ่ายแพ้ แต่ริคิอิชิต้องเสียชีวิตในการแข่งขันเพราะลดน้ำหนักและโดนหมัดของโจจนเลือดคลั่งในสมอง โจไม่สามารถชกใครได้อีกจนโยโกะพาไปพบ คาร์ลอส ริเวียร่า แชมป์อันดับ 6 ของโลก ทำให้โจไฟติดอีกครั้ง โจเสมอกับคาร์บอส แต่ต่อมาเมื่อคาร์ลอสไปชิงแชมป์โลกกับ โฮเซ่ เมนโดซ่า คาร์ลอสกลับโดนน็อคยกแรกและกลายเป็นคนพิการ ซึ่งเป็นเพราะหมัดของโจในไฟต์ก่อนที่มาชกกับโฮเซ่ ต่อมาโจสามารถเอาชนะ คิม เรน ฮี และได้เป็นแชมป์เอเชียแปซิฟิก จนได้โอกาสชิงแชมป์โลกกับโฮเซ่
แฟนหนังสือการ์ตูนได้พบแรงจูงใจจากหนังสือการ์ตูนเรื่องนี้ในความกล้าหาญ และชนะใจแฟน ๆ นับล้าน ๆ ทั้งเด็กและผู้ใหญ่มากกว่า 40 ปี หลังจากการพิมพ์ ในขณะนี้ครั้งแรกในประวัติศาสตร์ที่การ์ตูนแห่งตำนานได้ถูกนำมาฉายเป็นภาพยนตร์ ครั่งแรกในเมืองไทยในโรงภาพยนตร์วันที่ 28 เมษายน 2554
รายชื่อประเทศที่ได้รับการช่วยเหลือจากต่างประเทศ
ด้านล่างนี้เป็น รายชื่อประเทศที่ได้รับการช่วยเหลือจากต่างประเทศ โดยขึ้นอยู่กับ องค์การช่วยเหลือเพื่อพัฒนา หรือ ซึ่งองค์กรนี้จะช่วยเหลือประเทศ ทุก ๆ ปี
รางวัลพระราชทานพระสุรัสวดี ครั้งที่ 26 ประจำปี พ.ศ. 2545
'''รางวัลพระราชทานพระสุรัสวดี ครั้งที่ 26 ประจำปี พ.ศ. 2545''' จัดขึ้นโดยสมาคมผู้สื่อข่าวบันเทิงแห่งประเทศไทย
ไพฑูรย์ นนทะดี
ไพฑูรย์ นนทะดี (เกิด 11 สิงหาคม พ.ศ. 2530) เป็นนักฟุตบอลชาวไทย ลงเล่นในตำแหน่งกองกลาง
โดยในช่วงที่ไพฑูรย์ค้าแข้งให้กับสโมสรเมืองทอง ยูไนเต็ด ในปี 2553 ได้มีโอกาสลงเล่นให้กับทีมชาติไทยชุดใหญ่ 1 นัด ในการแข่งขันกระชับมิตรของฟีฟ่าที่พบกับทีมชาติแอฟริกาใต้ เมื่อวันที่ 16 พฤษภาคม พ.ศ. 2553 ที่สนามเอ็มบอมเบลา สเตเดียม เมืองเนลสไปรต์ (แอฟริกาใต้ ชนะ 4-0)
ประวัติ
ไพฑูรย์ นนทะดี เป็นชาวจังหวัดชัยภูมิ จบการศึกษาชั้นมัธยมศึกษาตอนปลายจากโรงเรียนภักดีชุมพลวิทยา และได้มาศึกษาต่อในระดับอุดมศึกษาที่คณะวิทยาศาสตร์การกีฬา จุฬาลงกรณ์มหาวิทยาลัย จนจบปริญญาตรีสาขาการโค้ชกีฬาและจิตวิทยาการกีฬา
จุฬา-สินธนา และ จุฬาฯ ยูไนเต็ด
ไพฑูรย์ เริ่มเล่นฟุตบอลในระดับไทยลีก ดิวิชัน 1 กับสโมสรจุฬาฯ-สินธนา และสามารถพาสโมสรเลื่อนชั้นมาสู่ไทยพรีเมียร์ลีกได้สำเร็จ ด้วยการคว้าตำแหน่งรองแชมป์ดิวิชัน 1 ฤดูกาล 2550
วัดบึงบวรสถิตย์
วัดบึงบวรสถิตย์ หรือ วัดบึงล่าง เป็นวัดสังกัดคณะสงฆ์มหานิกายเป็นอารามราษฎร์ ตั้งอยู่อำเภอบ้านบึง จังหวัดชลบุรี ตั้งขึ้นเมื่อประมาณปี พ.ศ. 2434 โดยมีพระภิกษุรูปหนึ่งชื่อพระอาจารย์เขียวเดินทางจากวัดบุญญฤทธยาราม (วัดบึงบน) มาแผ้วถางที่วัดตรงปัจจุบันแล้วตั้งเป็นวัดขึ้น ในครั้งนั้นชาวบ้านโดยทั่วไปเรียกวัดนี้ว่า "วัดไร่บ้านบึง" บริเวณหน้าวัดมีพระพุทธไตรโลกนาถซึ่งเป็นพระพุทธรูปปางลีลาหล่อด้วยโลหะรมดำประดิษฐานอยู่บนแท่นหินอ่อน
รณศิลป์ ภู่สาระ
รณศิลป์ ภู่สาระ ยังทำหน้าที่เป็นผู้แถลงข่าวในหลายคดี       รวมถึงความไม่สงบในชายแดนภาคใต้ของประเทศไทย,    การจับกุมนักค้ายาเสพติดรายใหญ่   และการระดมกวาดล้างยาเสพติด
นอกจากนี้ เขาเคยดำรงตำแหน่งผู้บังคับการศูนย์สืบสวน กองบัญชาการตำรวจนครบาล
ประวัติ
รณศิลป์เข้าปฏิบัติการในพื้นที่ภาคใต้ของประเทศไทยตั้งแต่เหตุการณ์ปล้นปืนค่ายทหารพัฒนา ที่อำเภอเจาะไอร้อง จังหวัดนราธิวาส ซึ่งอุบัติขึ้นในวันที่ 4 มกราคม พ.ศ. 2547 โดยเขาได้ติดตามคดีและเรียนรู้วัฒนธรรมในพื้นที่เป็นเวลากว่า 10 ปี
วันที่ 1 กันยายน พ.ศ. 2560 ได้มีการแต่งตั้งให้เขารักษาราชการ ผู้บัญชาการตำรวจท่องเที่ยว
จากความไม่สงบในชายแดนภาคใต้ของประเทศไทย เขายังเป็นผู้นำคณะเดินทางเข้าเยี่ยมเจ้าหน้าที่ตำรวจผู้ได้รับบาดเจ็บที่โรงพยาบาล เพื่อให้กำลังใจ
การสืบสวน
รณศิลป์ ภู่สาระ ได้รับการกล่าวว่าเป็นมือสืบสวนชั้นดี ที่มีผลงานการจับกุมคดีใหญ่ เขาเป็นผู้ประสานกับทางการจีนและมาเลเซีย ในการจับกุมแก๊งแชร์ลูกโซ่ข้ามชาติรายใหญ่ เมื่อปี พ.ศ. 2557
รวมถึงเป็นผู้มีบทบาทในการตามจับคนร้าย   ตลอดจนการสืบสวนหลายคดี   อาทิ คดีฆาตกรรมสมยศ สุธางค์กูร ในปี พ.ศ. 2558, คดีโจรกรรมทรัพย์สินของณวัฒน์ อิสรไกรศีล ในเดือนมีนาคม พ.ศ. 2559 และคดีชุดปฏิบัติการอาร์เคเคยิงครูที่อำเภอมายอ จังหวัดปัตตานี ในเดือนพฤศจิกายน ของปีเดียวกัน ตลอดจนการจับกุมยาเสพติดล็อตใหญ่ในปี พ.ศ. 2561
การสั่งการ
รณศิลป์ มักเป็นผู้กำชับสั่งการเจ้าหน้าที่ตำรวจสืบสวนในการจับกุมคนร้ายที่ก่อเหตุอุกอาจ, สะเทือนขวัญ หรือคดีที่สร้างความไม่ปลอดภัยแก่ชีวิต และความสงบสุขของประชาชน
การจับกุมกลุ่มแอบอ้าง
ในเดือนพฤศจิกายน พ.ศ. 2560 ได้มีกลุ่มมิจฉาชีพแอบอ้างเป็นรณศิลป์ ภู่สาระ ที่ร่วมกันตั้งแก๊งคอลเซนเตอร์เพื่อหลอกเหยื่อโอนเงินไปกว่า 2 ล้านบาท แต่ทีมตำรวจสามารถจับกุมได้สำเร็จ
กิจกรรมเพื่อสังคม
วันที่ 12 กันยายน พ.ศ. 2561 รณศิลป์ ภู่สาระ พร้อมด้วยพลตำรวจเอก จักรทิพย์ ชัยจินดา ผู้บัญชาการตำรวจแห่งชาติ และผู้เกี่ยวข้อง ได้ร่วมทำพิธีอุทิศส่วนกุศลแก่ข้าราชการตำรวจที่เสียชีวิตจากความไม่สงบในชายแดนภาคใต้ของประเทศไทย และในวันที่ 20 กันยายน เขาได้เป็นประธานในพิธีมอบคืนโฉนดที่ดิน และทรัพย์สินให้แก่ประชาชนที่ถูกฉ้อโกง จากสัญญาที่ไม่เป็นธรรม
ต่อมา ในเดือนตุลาคม ของปีเดียวกัน รณศิลป์ ภู่สาระ พร้อมด้วยพลโท พรศักดิ์ พูลสวัสดิ์ แม่ทัพภาคที่ 4, พลเรือตรี สมเกียรติ ผลประยูร รองเลขาธิการศูนย์อำนวยการบริหารจังหวัดชายแดนภาคใต้ และอนุชิต ตระกูลมุทุตา ผู้ว่าราชการจังหวัดยะลา ได้เดินทางมาเพื่อพบปะชาวไทยพุทธ ที่จังหวัดยะลา และร่วมกับพลเอก อภิรัชต์ คงสมพงษ์ ผู้บัญชาการทหารบก, พลโท พรศักดิ์ พูลสวัสดิ์ แม่ทัพภาคที่ 4 และไกรศร วิศิษฎ์วงศ์ ผู้ว่าราชการจังหวัดปัตตานี ในการเดินทางมาเพื่อพบปะผู้นำชุมชน และผู้นำศาสนา ทั้งชาวไทยพุทธและไทยมุสลิมที่อาศัยอยู่ร่วมกันในตำบลทรายขาว อำเภอโคกโพธิ์ จังหวัดปัตตานี
ประเทศแอลเบเนียในโอลิมปิกเยาวชนฤดูร้อน 2018
ประเทศแอลเบเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแอลเบเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศแอลเบเนียไม่ได้รับเหรียญรางวัลใด ๆ
ยาโออิ
ยาโออิ เป็นหนึ่งในสื่อนวนิยายที่มีต้นกำเนิดมาจากญี่ปุ่น ซึ่งตัวละครหลักมีความสัมพันธ์ระหว่างชายกับชายด้วยกัน โดยส่วนมากผลงานนี้ถูกสร้างขึ้นจากผู้หญิงเพื่อผู้อ่านที่เป็นผู้หญิง ผลงานรูปแบบนี้แตกต่างจากสื่อลามกของเพศเดียวกันที่กลุ่มคนดูเป็นกลุ่มคนผู้มีความหลากหลายทางเพศ แต่ทั้งนี้ทั้งนั้นนวนิยายแนวนี้ก็เป็นที่ให้ความสนใจในหมู่เพศชายและยังมีนักเขียนเป็นผู้ชายอีกด้วย
ในวงการนิยายและการ์ตูน เริ่มแรกเดิมทียาโอย หมายถึง ประเภทหนึ่งของงานโดจินชิซึ่งเป็นผลงานล้อเลียนมังงะหรืออนิเมะที่กำลังเป็นที่นิยมในขณะนั้น แต่ปัจจุบันความหมายได้เปลี่ยนไป กลายเป็นลักษณะความสัมพันธ์แบบรักร่วมเพศเชิงอีโรติกหรือโรแมนติกระหว่างชายกับชาย ซึ่งอยู่ในรูปแบบของมังงะ อนิเมะ เกม นิยาย และโดจินชิ
ต่อมาในญี่ปุ่นได้เกิดคำศัพท์ใหม่แทนที่ยะโอะอิ คือคำว่า บอยส์เลิฟ (Boy's Love) แม้ชื่อจะบอกว่าเป็นความรักของเด็กหนุ่ม แต่ในความเป็นจริงแล้วสามารถใช้ได้กว้างตั้งแต่เรื่องราวระหว่างวัยรุ่นไปจนถึงคนสูงวัย แต่มีศัพท์เฉพาะ คือ ความสัมพันธ์กับชายวัยเยาว์ เรียก โชะตะคอน ถ้าเป็นชายสูงอายุเรียก โอจิคอน
ที่มา
คำว่า yaoi กำเนิดครั้งแรงช่วงปลายยุค 70 โดยซาคาตะ ยาซุโกะและฮัตสุ รินโกะ ที่ต้องการล้อเลียนโครงสร้างของงานเขียนโคลงจีนยุคเก่าซึ่งต้องประกอบด้วย ki (introduction บทนำ), syo (development ดำเนินเรื่อง), ten (transition จุดผกผัน), และ ketsu (conclusion บทสรุป) โดยสร้างงานที่
Yamanashi (no climax-ไม่มีไคลแมกซ์)
Ochinashi (no point-ไม่มีประเด็น)
Iminashi (no meaning-ไม่มีความหมาย)
กลายมาเป็นงานโดจินชิที่ชื่อ Loveri
ต่อมาในยุค 80 คำว่า yaoi ได้หมายความถึงงานการ์ตูนล้อเลียนที่มีผู้ชายสองคนเป็นตัวเอกและเน้นความสัมพันธ์ทางเพศเป็นเนื้อหาหลัก ส่วน shonenai หมายถึงการ์ตูนที่มีผู้ชายสองคนเช่นกัน แต่เน้นความรักโรแมนติกและน่ารักอ่อนโยนกว่า ทั้ง yaoi และ shonenai ไม่ใช่การ์ตูนที่กล่าวถึงความรักของ เกย์ แต่เป็นรูปแบบหนึ่งของความรักที่ "เหนือ" กว่าความรักระหว่างคนต่างเพศทั่วไป
แต่ถึงกระนั้นก็ตาม ต้นกำเนิดของความสัมพันธ์แบบชายกับชายในการ์ตูนไม่ได้เกิดในดงโดจินชิเป็นที่แรก แต่กลับเกิดในงานการ์ตูนที่มีพิมพ์ขายแบบเป็นล่ำเป็นสัน เรื่องนั้นคือ Kaza to Ki no Uta หรือ A Poem of Wind and Trees งานเขียนของทาเคมิยะ เคย์โกะ ซึ่งตีพิมพ์ในนิตยสารการ์ตูนผู้หญิงในปี 1976 เรื่องนี้เป็นเรื่องของกิลเบิร์ต คอคโต เด็กหนุ่มรูปงามในโรงเรียนประจำแห่งหนึ่งที่มีอันต้องร่วมหอลงเตียงกับเพื่อนหนุ่มรูมเมท
ต่อมาในปี 1978 นิตยสาร Comic June (อ่านว่าจู-เน่) ได้วางแผงช่วงเวลาเดียวกับที่กลุ่มของซาคาตะคิดค้นคำว่า yaoi ถือเป็นนิตยสารเล่มแรกที่มีแต่เรื่องชายกับชาย
โชเน็งไอ
โชเน็งไอ (shonen ai) เป็นคำศัพท์ที่ริเริ่มจากประเทศญี่ปุ่น ซึ่งเป็นคำที่ใช้เรียกการ์ตูน อนิเมะ มีเนื้อหาเป็นลักษณะความรักระหว่างชายและชาย โชเน็งไอจะไม่เน้นเรื่องเพศสัมพันธ์เหมือนยะโอะอิ
seme และ uke
ใช้แบ่งแยกสถานะในกรณีของ yaoi และ yuri
โดจินชิ
โดจินชิ (Doujinshi) เป็นการ์ตูนหรือนิยายที่ผู้เขียนออกทุนเองโดยไม่ผ่านสำนักพิมพ์ หรือเรียกว่าหนังสือทำมือ เนื้อหาของโดจินชิสามารถเป็นได้ทั้งออริจินัลของผู้เขียนเอง หรือเป็นการล้อเลียนหรือดัดแปลงจากต้นฉบับโดยผู้เขียนจะหยิบยกตัวละครมาเขียนในรูปแบบใหม่ที่ต่างจากต้นฉบับ (ซึ่งอาจจะเป็นแนวอะไรก็ได้ไม่จำเป็นต้องเป็น yaoi หรือ yuri เสมอไปตามที่คนเข้าใจผิดกัน)
การออกวางจำหน่าย
การ์ตูนแนวยะโอะอินั้น ปัจจุบันเป็นที่หาซื้อได้ง่ายมากๆ ส่วนใหญ่จะวางขายในร้านขายหนังสือการ์ตูนใหญ่ๆ หรือร้านหนังสือการ์ตูนขึ้นห้าง โดยที่จะมีการแบ่งโซนอย่างชัดเจน หนังสือการ์ตูนแนวนี้จะไม่มีฉากในการร่วมเพศอย่างโจ่งแจ้ง ส่วนใหญ่จะมีแค่ฉากจูบเท่านั้น
ข้อวิพากษ์วิจารณ์ ปฏิกิริยา และผลตอบรับ
ในประเทศไทย ถึงแม้ว่าจะมีผู้ชื่นชอบนวนิยายประเภทนี้เป็นจำนวนมากพอสมควรก็ตาม ทว่าก็มีผู้ที่ไม่เห็นด้วย ต่อต้าน และคัดค้านสิ่งที่พวกเขากล่าวว่าเป็นสิ่งที่ "หยาบคาย" และ "ลามกอนาจาร" โดยส่วนใหญ่แล้ว ผู้ที่ไม่เห็นด้วย มักจะเป็นกลุ่มคนที่มีความคิดไปทางอนุรักษนิยม ชาตินิยม และประเพณีนิยม
ยะโอะอิบางเรื่องถูกเขียนขึ้นโดยใช้สถานที่จริง และหลายเรื่องได้ใช้ชื่อตัวละครที่มีชื่อและนามสกุลชัดเจน จนอาจมีผู้เชื่อว่าตัวละครเป็นบุคคลที่มีอยู่จริง หรือเชื่อว่าบุคคลชื่อนั้น ๆ มีพฤติกรรมชายรักชายจริง
กันยายน พ.ศ. 2559
'''กันยายน พ.ศ. 2559''' เป็นเดือนที่ 9 ของปี พ.ศ. 2559 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
พิชิต ใจบุญ
พิชิต ใจบุญ (เกิดเมื่อวันที่ 11 กรกฎาคม พ.ศ. 2529)  เป็นนักฟุตบอลชาวไทย ปัจจุบันลงเล่นให้กับ สายมิตร กบินทร์ ยูไนเต็ด ในไทยลีก 3
พิชิต ใจบุญ จบการศึกษาจากโรงเรียนปราจิณราษฎรอำรุง ระดับมัธยมศึกษา 1-4 และวิทยาลัยเทคโนโลยีพณิชยการราชดำเนิน
ระดับทีมชาติ
ในปี พ.ศ. 2556 พิชิตได้มีชื่อติดทีมชาติไทย ครั้งแรกในการแข่งขัน เอเชียนคัพ 2015 รอบคัดเลือก
พ.ศ. 2560 ร่วมทัพกับ สุโขทัย เอฟซี
หยอง ลูกหยี
หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (มีชื่อจริงว่า : วลัชณัฏฐ์ ประภานันยศอนันต์) เป็นที่รู้จักกันในชื่อ หยอง ลูกหยี (เกิดเมื่อวันที่ 26 มิถุนายน พ.ศ. 2509) ที่อำเภอชัยบาดาล จังหวัดลพบุรี นักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ หัวโล้น พูดภาษาอีสานมักจะได้แสดงบทพระและบางครั้งแสดงเป็นนักการเมือง เขาเป็นอดีตนายกสมาคมศิลปินตลกแห่งประเทศไทยแต่ลาออก เพื่อเข้าร่วมการเมืองเต็มตัว อีกทั้งเคยเป็นนักการเมืองท้องถิ่น
ประวัติ
หยอง หรือ หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (ชื่อจริงว่า : วลัชณัฏฐ์ ประภานันยศอนันต์) เป็นบุตรของคุณพ่อนวลและคุณแม่บุญรอด เกิดเมื่อวันที่ 26 มิถุนายน พ.ศ. 2509 ที่อำเภอชัยบาดาล จังหวัดลพบุรี เพราะความยากจนจึงเรียนจบป.4 และได้มาอาศัยอยู่ที่วัดในวัยเด็กเป็นคนที่อยากดัง อยากเป็นดารา อยากนักร้อง อยากเป็นนักมวยเลยทำทุกวิถีทางเพื่อให้ไปถึงฝันจึงหนีออกจากบ้านมาทำงานตั้งแต่อายุ 13 ปีตั้งแต่เจียระไนพลอยที่อำเภอบ้านหมี่ และซ้อมมวยไปด้วย ภายหลังมาอยู่กรุงเทพทำงานตั้งแต่ส่งน้ำตามโรงแรม ทำงานในโรงกลึงเหล็กและโรงงานกระดาษ ขุดท่อ ลาดยางก่อสร้าง ช่างสี ก่อนจะไปอยู่วงลูกทุ่งแถวซอยบุปผาสวรรค์จนวงหนึ่งเขาก็รับ ให้เป็นเด็กยกของได้ค่าแรงวันละ 20-25 บาทในวง สุพรรณ สันติชัย เขาอยู่วงสุพรรณ สันติชัยอยู่นานก็มาเป็นตลกตามวง ศรชัย เมฆวิเชียร / สายัณห์ สัญญา และ ยอดรัก สลักใจ ภายหลังได้มาอยู่คณะซุปเปอร์บอยก่อนได้ย้ายมาอยู่กับชูษี เชิญยิ้ม / สีหนุ่ม เชิญยิ้มและมาอยู่กับ หม่ำ จ๊กมก ระยะหนึ่งแล้วกลับมาอยู่กับ สีหนุ่ม เชิญยิ้ม อีกระยะหนึ่งก่อนจะออกมาตั้งคณะเป็นของตัวเองโดยมีเอกลักษณ์ของคณะคือมุขการเมือง
บทบาทด้านการเมือง
หยองเคยขึ้นเวทีม็อบ กปปส. และนี่เป็นต้นทุนการเมืองในการประท้วงเมื่อปี [tel:2556-2557 2556-2557] หยองเคยเป็นสมาชิกพรรคประชาธิปัตย์เคยลงสมัคร ส.ส ลพบุรี เขต 4 แต่ไม่ได้รับการเลือกตั้ง โดยปัจจุบันหยองได้ลาออกจากการเป็นสมาชิก พรรคประชาธิปัตย์ และสมัครเป็นสมาชิก พรรคพลังประชารัฐ เดิมมีข่าวว่าจะสมัครว่าที่ผู้สมัคร ส.ส. จังหวัดลพบุรี เขต 4 แต่ปัจจุบันเจ้าตัวได้พักจากวงการเมืองเพื่อเล่นวงการบันเทิงต่อไป
ด้านธุรกิจส่วนตัวหยองได้เปิดร้านก๋วยเตี๋ยวเย็นตาโฟริมถนนสระบุรี-หล่มสัก ช่วงก่อนถึงอีซูซุลำนารายณ์ และเปิดร้านขายลาบอยู่แถวสี่แยกม่วงค่อม ปัจจุบันร้านลาบปิดกิจการไปแล้ว รวมไปถึงยังเป็นที่ปรึกษาและบริหารทีมลพบุรี เอฟซี
ในระหว่างการประท้วงในประเทศไทย พ.ศ. 2564 เขาและ เทพ โพธิ์งาม ประกาศจุดยืนสนับสนุนรัฐบาล แม้จะไม่เคยออกมาชุมนุมแต่ก็มีการพูดถึงอยู่หลายครั้งตามข่าว หยองได้ออกมาไลฟ์สดผ่านเฟซบุ๊กส่วนตัว พูดคุยถึงสถาณะการณ์ทางการเมือง โดยในตอนหนึ่งเขาได้แสดงความคิดเห็นกรณี เทพ โพธิ์งาม และ นุ้ย เชิญยิ้ม อีกทั้งได้กล่าวถึง ยุ้ย ญาติเยอะ เขากล่าวว่า เธอหมดยุคไปแล้ว โดยมีลักษณะเชิงต่อว่า เสียดสี และดูหมิ่นกล่าวหาว่า ยุ้ย เป็นนักร้องตกยุค เป็นเหตุทำให้ได้รับความเสียหายเสื่อมเสียชื่อเสียง ถูกดูหมิ่นหรือเกลียดชัง จึงได้เข้าแจ้งความร้องทุกข์กับพนักงานสอบสวนให้ดำเนินคดีกับ หยอง ในข้อหาหมิ่นประมาทด้วยการโฆษณา หรือดูหมิ่นด้วยการโฆษณา
มอนเตโร (อัลบั้ม)
มอนเตโร (Montero) เป็นสตูดิโออัลบั้มเปิดตัวของแร็ปเปอร์และนักร้องชาวอเมริกัน ลิลนาสเอ็กซ์ วางจำหน่ายเมื่อวันที่ 17 กันยายน ค.ศ. 2021 โดยค่ายเพลงโคลัมเบียเรเคิดส์ มีซิงเกิลจำนวนห้าเพลง: ซิงเกิลนำ "Montero (Call Me by Your Name)" "Sun Goes Down" "Industry Baby" "Thats What I Want" และ "Lost in the Citadel" โดยเพลง "Montero (Call Me by Your Name)" และ "Industry Baby" ขึ้นอันดับหนึ่งในชาร์ตบิลบอร์ดฮอต 100 ของสหรัฐฯในขณะที่ "Thats What I Want" ติดอันดับสูงสุดในสิบอันดับแรก
อัลบั้มนี้มีนักร้องรับเชิญคือ แจ็ก ฮาร์โลว์, โดจา แคต, เอลตัน จอห์น, เมแกนเดอะสตัลเลียน และไมลีย์ ไซรัส ในทางดนตรีมอนเตโรเป็นแผ่นเสียงป็อปแร็ปที่ได้รับอิทธิพลจากแนวเพลงอื่น ๆ อัลบั้มได้รับเสียงชื่นชมจากนักวิจารณ์เพลง ซึ่งยกย่องด้านการผลิตที่มีการผสมผสานและการแต่งเพลงที่จับใจ ในงานประกาศผลรางวัลแกรมมีประจำปี ครั้งที่ 64 อัลบั้มนี้ได้รับการเสนอชื่อเข้าชิงรางวัลอัลบั้มแห่งปี โดยได้รับการเสนอชื่อเป็นครั้งที่สองในรอบสามปีในสาขานี้ ขณะที่เพลง "Montero (Call Me by Your Name)" ได้รับการเสนอชื่อเข้าชิงรางวัลเพลงแห่งปี และมิวสิกวิดีโอยอดเยี่ยม และ "Industry Baby" ได้รับการเสนอชื่อเข้าชิงรางวัลขับร้องเมโลดิกแร็ปยอดเยี่ยมตามลำดับ นอกจากนี้ลิลนาสเอ็กซ์ยังทำการแสดงเพลง "Dead Right Now" ในระหว่างพิธีอีกด้วย
ในเชิงพาณิชย์ อัลบั้มนี้ติดอันดับชาร์ตในออสเตรเลีย เดนมาร์ก ไอร์แลนด์ นิวซีแลนด์ นอร์เวย์ และสวีเดน ขึ้นสูงสุดที่อันดับ 2 ในบิลบอร์ด 200 ของสหรัฐ และยังติดอันดับสูงสุด 10 ในภูมิภาคอื่น ๆ อีกหลายแห่ง
รายการเพลง
หมายเหตุ
บอดี้สแลม
บอดี้สแลม เป็นวงดนตรีร็อกสัญชาติไทยจากกรุงเทพมหานคร ก่อตั้งขึ้นในปี พ.ศ. 2545 เป็นวงดนตรีที่ได้รับความนิยมในประเทศไทย สมาชิกวงที่เป็นที่รู้จักกันดีจากวงนี้คือ นักร้องนำของวง อาทิวราห์ คงมาลัย (ตูน) โดยเพลงส่วนใหญ่ได้อิทธิพลมาจากดนตรีร็อกจากฝั่งสหรัฐอเมริกาในยุคต้นคริสต์ทศวรรษ 1990 ผสมผสานกับดนตรีแนวโพรเกรสซิฟร็อก บอดี้สแลมประสบความสำเร็จกับอัลบั้มชุดแรกของวง ซึ่งมีชื่ออัลบั้มเป็นชื่อเดียวกันกับวง หลังจากนั้นก็ได้ออกจำหน่ายอัลบั้มชุดต่อมา ไดรฟ์ ในปี พ.ศ. 2546 และตามด้วยการออกงานแสดงคอนเสิร์ต
หลังจากที่ได้เซ็นสัญญากับจีนี่เรคคอร์ดส บอดี้สแลมก็ได้ออกอัลบั้ม บีลีฟ เซฟมายไลฟ์ และอัลบั้ม คราม ตามลำดับ โดยจากผลสำรวจของเอแบคโพล บอดี้สแลมเป็นวงดนตรีที่เป็นที่ชื่นชอบมากที่สุดอันดับ 1 ทั้งในปี พ.ศ. 2552 พ.ศ. 2553 และ พ.ศ. 2555 และอัลบั้มชุดที่ 6 มีชื่อว่า ดัม-มะ-ชา-ติ ออกจำหน่ายในปี พ.ศ. 2557 จากนั้นก็ได้จัดคอนเสิร์ตใหญ่ทั่วประเทศไทยชื่อว่า ปรากฏการณ์ดัมมะชาติ
ช่วงแรกของวง (พ.ศ. 2539–2541)
บอดี้สแลมเริ่มต้นมาจากวง ละอ่อน ที่ได้รางวัลชนะเลิศการประกวดวงดนตรีฮอตเวฟมิวสิกอวอร์ดส์ ครั้งที่ 1 ในปี พ.ศ. 2539 และได้ออกอัลบั้มกับค่ายมิวสิก บั๊กส์ ในชื่อ ละอ่อน ในปี พ.ศ. 2540 ด้วยแนวเพลงป็อปร็อก เพลงหนึ่งในอัลบั้ม "ได้หรือเปล่า" เป็นเพลงที่ได้รับการยอมรับมากที่สุดของวง ต่อมา ตูนกับเภาขอออกจากวงไป และได้ปั้น (Basher) มาร้องนำวงละอ่อนแทนตูน และได้ออกอัลบั้มชุดที่สอง เทพนิยายนายเสนาะ ในปี พ.ศ. 2541 แต่หลังจากนั้นวงก็ได้แยกย้ายกันไปเรียนต่อ
อัลบั้ม บอดี้สแลม และ ไดรฟ์ (พ.ศ. 2545–2547)
ตูนและเภาได้รวบรวมสมาชิกใหม่และก่อตั้งวงขึ้นใหม่ในปี พ.ศ. 2545 ด้วยชื่อวงว่า บอดี้สแลม ซึ่งมีเปลี่ยนแนวเพลงไปเป็นร็อกที่หนักหน่วงมากขึ้น ด้วยสมาชิกเพียงสามคนที่เหลืออยู่ ได้แก่ อาทิวราห์ คงมาลัย (ตูน) นักร้องนำ, ธนดล ช้างเสวก (ปิ๊ด) มือเบส และรัฐพล พรรณเชษฐ์ (เภา) มือกีตาร์ ที่มาของชื่อวงมาจากชื่อท่าหนึ่งของมวยปล้ำ แต่ถ้าแปลความหมายตรงตัว "บอดี้" แปลว่า "ร่างกาย" ส่วน "สแลม" แปลว่า "การทุ่ม" เมื่อนำมารวมกันเป็น "บอดี้สแลม" ก็จะมีนิยามที่ว่า "การทุ่มสุดตัว" คือการทำงานเพลงกันเต็มที่แบบทุ่มสุดตัว วงได้ออกจำหน่ายอัลบั้มชุดแรกของวงชื่อว่า บอดี้สแลม ในเดือนสิงหาคม พ.ศ. 2545 และได้ประสบความสำเร็จ โดยมีเพลงฮิตอย่าง "งมงาย", "ย้ำ" และ "สักวันฉันจะดีพอ"
ต่อมาได้ออกวางจำหน่ายอัลบั้มชุดที่สอง ไดรฟ์ (Drive) ในปี พ.ศ. 2546 โดยมีเพลงฮิตอย่าง "ปลายทาง" "ความซื่อสัตย์" "ชีวิตที่ฉันเหลืออยู่" และ "หวั่นไหว" และได้ชนะรางวัลมิวสิกวิดีโอในสาขา "กลุ่มศิลปินที่เป็นที่ชื่นชอบ" ในมิวสิกวิดีโอของเพลง "ปลายทาง" ในวันที่ 17 เมษายน พ.ศ. 2547 บอดี้สแลมได้ออกคอนเสิร์ต HOTWAVE LIVE: BODYSLAM MAXIMUM LIVE จัด ณ หอประชุมใหญ่ มหาวิทยาลัยธรรมศาสตร์ (ท่าพระจันทร์) ซึ่งเป็นคอนเสิร์ตที่ทาง 91.5 ฮอตเวฟ จัดให้โดยเป็นคอนเสิร์ตครั้งแรกของวง โดยมีศิลปินรับเชิญคือ ปู แบล็คเฮด, อ๊อฟ บิ๊กแอส และป๊อด โมเดิร์นด็อก
ต่อตระกูล ใบเงิน หรือ ต่อ มือกลอง วง ซิลลี่ ฟูลส์ ได้ร่วมบันทึกเสียงกลอง อัลบั้นแรก และ อัลบั้มที่ 2 ของทางวงก่อนที่ สุชัฒติ จั่นอี๊ด (ชัช) จะมาเป็นมือกลองแบกอัพ
อัลบั้ม บีลีฟ (พ.ศ. 2548–2549)
หลังจากอัลบั้มที่สอง บอดี้สแลมได้มีการเปลี่ยนแปลงมากมาย วงได้ออกจากค่ายมิวสิก บั๊กส์และได้เซ็นสัญญากับจีนี่เรคคอร์ดสในเครือจีเอ็มเอ็ม แกรมมี่ ค่ายเพลงใหญ่ของประเทศไทย ต่อมามือกีตาร์ของวง รัฐพล พรรณเชษฐ์ (เภา) ได้ออกจากวงบอดี้สแลม และออกอัลบั้มเดี่ยวในเดือนพฤศจิกายน พ.ศ. 2548 ในอัลบั้มชื่อ Present Perfect สังกัดค่ายสนามหลวง ทำให้บอดี้สแลมเหลือสมาชิกวงอยู่ 2 คน จึงได้หามือกีตาร์คนใหม่ คือ ธนชัย ตันตระกูล (ยอด) และให้ สุชัฒติ จั่นอี๊ด (ชัช) มือกลองแบ็คอัพมาเป็นสมาชิกวงเต็มตัว ออกสตูดิโออัลบั้มชุดที่สามของวง บีลีฟ (Believe) ในปี พ.ศ. 2548 โดยทางวงประสบความสำเร็จอย่างสูง มีเพลงฮิตอย่าง "ขอบฟ้า" "ห้ามใจ" "ความรักทำให้คนตาบอด" "พูดในใจ" "รักก็เป็นอย่างนี้" "ชีวิตเป็นของเรา" "คนที่ถูกรัก" และ "ความเชื่อ" ซึ่งเพลงนี้ต่อมาได้กลายเป็นเพลงสัญลักษณ์ประจำวงบอดี้แสลมในวันที่ 14 พฤษภาคม พ.ศ. 2548 บอดี้สแลมได้ออกคอนเสิร์ตวันคุ้มครองโลกในชื่อ บอดี้สแลมบิลีฟคอนเสิร์ต ที่ธันเดอร์โดม เมืองทองธานี โดยมีแขกรับเชิญ 2 คน คือ บอย พีซเมกเกอร์ และรัฐพล พรรณเชษฐ์ อดีตมือกีตาร์ของวง ในวันที่ 9 ตุลาคม พ.ศ. 2548 ได้ออกคอนเสิร์ตบิ๊กบอดี้ (Big Body) ที่อิมแพค อารีน่า เมืองทองธานี โดยจัดร่วมกับวงบิ๊กแอส และได้แสดงร่วมกับวงบิ๊กแอสอีกครั้งในวันที่ 22 เมษายน พ.ศ. 2549 ในคอนเสิร์ตเอ็มร้อยห้าสิบ สุดชีวิตคนไทย ที่อิมแพค อารีน่า เมืองทองธานี และยังได้แสดงร่วมกับโปเตโต้, เสก โลโซ, ลานนา คัมมินส์ และไมค์ ภิรมย์พร
อัลบั้ม เซฟมายไลฟ์ (พ.ศ. 2550–2551)
ความสำเร็จจากอัลบั้มใหม่ทำให้วงมีแฟนคลับขนาดใหญ่ขึ้น และกลายเป็นหนึ่งในวงดนตรีที่ได้รับความนิยมมากที่สุดในประเทศไทย อัลบั้ม เซฟมายไลฟ์ ได้ชนะในสีสันอะวอร์ด ครั้งที่ 20 ในเดือนมีนาคม พ.ศ. 2551 สาขาศิลปินกลุ่มร็อกยอดเยี่ยม อัลบั้มร็อกยอดเยี่ยม และเพลงร็อกยอดเยี่ยม สำหรับเพลง "ยาพิษ" และได้ออกคอนเสิร์ตในวันที่ 5 กรกฎาคม พ.ศ. 2551 ในชื่อคอนเสิร์ต EVERY BODYSLAM CONCERT ที่อิมแพค อารีน่า เมืองทองธานี โดยมีศิลปินรับเชิญ ได้แก่ ฟักแฟง โน มอร์ เทียร์-ไปรยา มลาศรี ในเพลง "แค่หลับตา" และบุดด้าเบลส
อัลบั้ม คราม (พ.ศ. 2552–2555)
ซิงเกิล "คราม" ออกในเดือนพฤศจิกายน พ.ศ. 2552 พร้อมกับสตูดิโออัลบั้มชุดที่ห้าของวง คราม ออกจำหน่ายในกลางปี พ.ศ. 2553 (หลังจากเลื่อนไปเป็นมิถุนายน พ.ศ. 2553 จากการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553) อัลบั้มนี้มีเพลงฮิตอย่าง "คราม" "คิดฮอด" "โทน" "แสงสุดท้าย" "ทางกลับบ้าน" "ความรัก" "สติ๊กเกอร์" "เงา" "ปล่อย" และ "เปราะบาง" วงได้ออกแสดงคอนเสิร์ตใหญ่ที่เรียกว่า บอดี้สแลมไลฟ์อินคราม ที่ราชมังคลากีฬาสถาน ในวันที่ 27 พฤศจิกายน พ.ศ. 2553 ด้วยผู้ชมมากกว่า 65,000 คน โดยมีศิลปินรับเชิญ ได้แก่ ศิริพร อำไพพงษ์ ในเพลง "คิดฮอด", อุ๋ย บุดด้าเบลส และฟักกลิ้ง ฮีโร่ ในเพลง "สติ๊กเกอร์", และวงบิ๊กแอส และได้สำเร็จทัวร์ในวันที่ 7 เมษายน พ.ศ. 2554 ด้วยคอนเสิร์ต บอดี้สแลมไลฟ์อินลาว : เวิลด์ทัวร์ ที่สนามกีฬาแห่งชาติลาว และในปี พ.ศ. 2555 ได้จัดคอนเสิร์ต บอดี้สแลมนั่งเล่น ที่อิมแพ็ค เอ็กซิบิชั่น ฮอลล์ 1 (Impact Exhibition Hall 1) ในวันที่ 10–12 กุมภาพันธ์
อัลบั้ม ดัม-มะ-ชา-ติ (พ.ศ. 2556–2560)
สตูดิโออัลบั้มชุดที่หกของวง ดัม-มะ-ชา-ติ (Dharmajāti) ในภาษาสันสกฤตหมายถึง "ธรรมชาติ" โดยอัลบั้มนี้จะเน้นไปทางเกี่ยวกับชีวิตและมีแนวเพลงไปทางโพรเกรสซิฟร็อก ออกจำหน่ายในวันที่ 25 กันยายน พ.ศ. 2557 มีเพลงดังอย่าง "เรือเล็กควรออกจากฝั่ง" "ปลิดปลิว" "ดัม-มะ-ชา-ติ" "รักอยู่ข้างเธอ" "ชีวิตยังคงสวยงาม" "ความฝันกับจักรวาล" และ "คิดถึง" และมีกำหนดการออกคอนเสิร์ตบอดี้สแลม ปรากฏการณ์ ดัม-มะ-ชา-ติ โดยเป็นการทัวร์คอนเสิร์ตเต็มรูปแบบครั้งแรกของวง เพื่อสนับสนุนอัลบั้ม โดยเริ่มแสดงตั้งแต่วันที่ 12 ตุลาคม พ.ศ. 2557 – 1 กุมภาพันธ์ พ.ศ. 2558 และเมื่อวันที่ 7 พฤศจิกายน พ.ศ. 2557 ยุทธนา บุญอ้อม ได้ประกาศยกเลิกทัวร์ บอดี้สแลม ปรากฏการณ์ ดัม-มะ-ชา-ติ ที่เหลือทั้งหมด โดยจัดที่จังหวัดนครราชสีมาเป็นจังหวัดสุดท้าย ในการจบการแสดงคอนเสิร์ต
วันที่ 19 กรกฎาคม พ.ศ. 2558 ทางวงได้เผยแพร่เพลงใหม่ "เวลาเท่านั้น"
อัลบั้ม วิชาตัวเบา (พ.ศ. 2561–2565)
วันที่ 1 พฤษภาคม พ.ศ. 2561 บอดี้สแลมได้เผยแพร่เพลง"ใครคือเรา" เพลงแรกจากอัลบั้มชุดที่ 7 วิชาตัวเบา โดยแสดงสดครั้งแรกที่ลานอัฒจันทร์สยามสแควร์วัน กรุงเทพมหานคร เวลา 18.00 นาฬิกา พร้อมเผยแพร่มิวสิควิดีโอในเวลาเดียวกัน ต่อมาในวันที่ 18 กรกฎาคม พ.ศ. 2561 บอดี้สแลมได้เผยแพร่เพลงที่สอง "วิชาตัวเบา" เป็นเพลงต่อมา ในเวอร์ชัน 360 VR และเผยแพร่เพลงที่สาม "แสงสวรรค์" ในวันที่ 18 กันยายน พ.ศ. 2561 ซึ่งเพลงนี้ได้ถูกนำไปประกอบในภาพยนตร์ 2,215 เชื่อ บ้า กล้า ก้าว
วันที่ 30 ตุลาคม พ.ศ. 2561 บอดี้สแลมได้เผยแพร่เพลงที่สี่ "ครึ่ง ๆ กลาง ๆ" และได้ถูกนำไปประกอบในภาพยนตร์สั้น ครึ่ง ๆ กลาง ๆ กำกับโดย นนทรีย์ นิมิบุตร ต่อมาในวันที่ 9-10 กุมภาพันธ์ พ.ศ. 2562 พวกเขาได้จัดคอนเสิร์ตใหญ่ บอดี้สแลม เฟส วิชาตัวเบา ที่ราชมังคลากีฬาสถาน โดยจัดการแสดง 2 รอบ มีจำนวนผู้ชมที่มากถึง 130,000 คน และในวันที่ 25-26 มกราคม พ.ศ. 2563 พวกเขาจัดคอนเสิร์ตใหญ่ บอดี้แสลม นับ 1 ถึง 7 ที่อิมแพ็ค อารีน่า เมืองทองธานี และสร้างสถิติจำหน่ายบัตรคอนเสิร์ตหมดภายใน 4 นาที โดยรายได้จากการจำหน่ายบัตรคอนเสิร์ตครั้งนี้ถูกมอบให้แก่มูลนิธิธรรมาภิบาลทางการแพทย์
สตูดิโออัลบั้ม
หมายเหตุ: สมาชิกของวงที่มีชื่อเล่นเป็น ตัวเอน คือ สมาชิกแบกอัปในอัลบั้มนั้น ๆ ของวง
เกาะมัตโพน
เกาะมัตโพน เป็นเกาะขนาดเล็กในตำบลปากน้ำ อำเภอเมืองชุมพร จังหวัดชุมพร อยู่ห่างจากปากน้ำชุมพรราว 500 เมตร ในช่วงเวลาน้ำขึ้นจะปรากฏแนวสันทรายซึ่งสามารถใช้เป็นทางเดินจากชายฝั่งไปถึงเกาะได้ เกาะมียอดเขาเล็ก ๆ สูงประมาณ 10–15 เมตร เกาะอยู่ในเขตพื้นที่ใช้ประโยชน์ของกองทัพเรือ บนยอดเขามีประภาคาร
กลุ่มภาษาจีน
ภาษาจีน (汉语 - 漢語 - Hànyǔ - ฮั่นอวี่, 华语 - 華語 - Huáyǔ - หัวอวี่ หรือ 中文 - Zhōngwén - จงเหวิน) เป็นหนึ่งในตระกูลภาษาจีน-ทิเบต ชาวจีนส่วนใหญ่ถือภาษาจีนพูดชนิดต่าง ๆ ว่าเป็นภาษาเดียว โดยทั่วไปแล้ว ภาษาพูดในกลุ่มภาษาจีนเป็นภาษาที่มีเสียงวรรณยุกต์และไม่อ่านเนื่องเสียง อย่างไรก็ดี ยังมีความแตกต่างกันในภาษาพูดแต่ละภาษาอยู่มาก ความต่างเหล่านี้เทียบได้กับ ความแตกต่างระหว่างภาษาของภาษากลุ่มโรมานซ์ เราอาจแบ่งภาษาพูดของจีนได้ 6 ถึง 12 กลุ่ม ขึ้นอยู่กับเกณฑ์ที่ใช้ในการแบ่ง ที่เป็นที่รู้จักดี เช่น กลุ่มแมนดาริน กลุ่มหวู และกลุ่มกวางตุ้ง ยังเป็นที่โต้เถียงกันถึงปัจจุบันว่าภาษาพูดบางกลุ่มควรจัดเป็น "ภาษา" หรือเป็นแค่ "สำเนียง"
ประชากรประมาณ 1/5 ของโลกพูดภาษาจีนแบบใดแบบหนึ่งเป็นภาษาแม่ ทำให้เป็นภาษาที่มีคนพูดเป็นภาษาแม่มากที่สุด สำเนียงพูดที่ถือเป็นมาตรฐาน คือ สำเนียงปักกิ่ง หรือ ภาษาฮั่น ซึ่งอยู่ในกลุ่มภาษาแมนดาริน ภาษาจีนกลาง หรือ ภาษาจีนแมนดาริน (Standard Mandarin) เป็นภาษาทางการของสาธารณรัฐประชาชนจีน และสาธารณรัฐจีนหรือไต้หวัน เป็นหนึ่งในภาษาทางการ 4 ภาษาทางการของประเทศสิงคโปร์ (ร่วมกับ ภาษาอังกฤษ ภาษามลายู และภาษาทมิฬ) และเป็นหนึ่งใน 6 ภาษาที่ใช้ในองค์การสหประชาชาติ (ร่วมกับ ภาษาอังกฤษ ภาษาอาหรับ ภาษาฝรั่งเศส ภาษารัสเซีย และภาษาสเปน) ภาษาจีนกวางตุ้ง เป็นภาษาทางการของ ฮ่องกง (ร่วมกับภาษาอังกฤษ) และมาเก๊า (ร่วมกับภาษาโปรตุเกส)
นอกจากนี้ ภาษาเขียนยังได้เปลี่ยนแปลงตามระยะเวลา แต่การเปลี่ยนแปลงของภาษาเขียน ช้ากว่าการเปลี่ยนแปลงของภาษาพูดอย่างมาก จึงไม่ถูกจำกัดโดยความเปลี่ยนแปลงของภาษาพูดโดยส่วนใหญ่ ในปัจจุบัน ภาษาจีนใช้อักษรมาตรฐาน 2 รูปแบบทั่วโลก ได้แก่ อักษรจีนตัวเต็ม และ อักษรจีนตัวย่อ
ภาษาพูดของจีน
แผนที่ด้านขวาแสดงพื้นที่ที่มีประชาชนพูด ทั้งภาษาและสำเนียงภาษาจีนต่างกันในประเทศจีน โดยพื้นฐาน เราอาจแบ่งกลุ่มภาษาจีนออกเป็น 7 กลุ่มใหญ่ ๆ ตามจำนวนประชากรที่พูดได้ ดังนี้ นอกจากนี้ นักภาษาศาสตร์ยังได้แบ่งกลุ่มภาษาจีนออกมาจากกลุ่มใหญ่ข้างบนอีก 3 ประเภท ได้แก่
ทุนนิยมยุคปลาย
ทุนนิยมยุคปลาย (late capitalism หรือ late-stage capitalism) เป็นคำที่ปรากฏช้ในงานพิมพ์ครั้งแรกโดยนักเศรษฐศาสตร์ชาวเยอรมัน เวอร์เนอร์ ซอมบาร์ต ในสหรัฐและแคนาดาปัจจุบันนิยมใช้คำนี้เพื่อเรึยกความไร้สาระ, ความย้อนแย้ง, วิกฤต, ความอยุติธรรม และความไม่เท่าเทียมที่สามารถรับรู้ได้ อันเกิดจากการพัฒนาธุรกิจในยุคใหม่
ทุนนิยมยุคปลายเป็นคำใช้เรียกยุคสมัยทางประวัติศาสตร์นับตั้งแต่ปี 1940 ซึ่งรวมถึงการเติบโตขอบธุรกิจยุคหลังสิ้นสุดสงครามโลกครั้งที่สองที่เรียกว่า "ยุคทองของทุนนิยม" คำนี้ปรากฏใช้ในยุโรปภาคพื้นทวีปมาก่อน และเป็นที่รู้จักในโลกภาษาอังกฤษจากการแปลของเออร์เนสต์ แมนเดล ในหนังสือเรื่อง Late Capitalism ตีพิมพ์ในปี 1975 ที่ซึ่งแมนเดลพยายามจะให้คำอธิบายแบบมาร์กซิสต์ดั้งเดิมเกี่ยวกับ "ยุคทองของทุนนิยม"
เออร์เนสต์ แมนเดล
นักเศรษฐศาสตร์สายมาร์กซิสตฺ เออร์เนสต์ แมนเดล ระบุว่า "ทุนนิยมยุคปลาย" จะเต็มไปด้วยเล่ห์กล (machinations) หรือ ความไม่แน่นอน (fluidities) ของทุนทางเศรษฐกิจ และผ่านการการกลายเป็นสินค้า (commodification) และ การกลายเป็นอุตสาหกรรมที่สูงชึ้นมาก ที่ครอบคลุมไปถึงแง่มุมต่าง ๆ ของชีวิตมนุษย์มากขึ้น แมนเดลเชื่อว่า "ภาพของ[ทุนนิยมยุคปลาย]นั้นไม่ใกล้เคียงกับการเป็นภาพแทนของ 'สังคมยุคหลังอุตสาหกรรม' เลย" และทุนนิยมยุคปลาย "ประกอบสร้างการกลายเป็นอุตสาหกรรมไปทั่ว (generalized universal industrialization) เป็นครั้งแรกในประวัติศาสตร์"
แมนเดลเลือกใช้คำว่า "neo-capitalism" มากกว่าจนถึงปลายทศวรรษ 1960s คำนี้ปรากฏใช้โดยนักวิชาการชาวเบลเยียมและฝรั่งเศสมากในเวลานั้น
เฟรดดริก เจมซัน
เฟรดดริก เจมซัน หยิบยืมมุมมองแบบแมนเดลมาเป็นพื้นฐานในงานเขียนชิ้นสำคัญของเขา Postmodernism, or, the Cultural Logic of Late Capitalism ความเป็นหลังสมัยใหม่ของเจมซันรวมถึงรูปแบบ (mode) ใหม่ของการผลิตวัฒนธรรม (การพัฒนาของวรรณกรรม, ภาพยนตร์, วิจิตรศิลป์, วิดีโอ, ทฤษฎีทางสังคม ฯลฯ) ซึ่งแตกต่างอย่างชัดเจนจากยุคสมัยใหม่
การใช้ในบริบทสมัยใหม่
บทความปี 2017 บน The Atlantic ระบุว่า "ทุนนิยมยุคปลาย" เป็นคำกว้าง ๆ ใช้เรียกวัฒนธรรมธุรกิจยุคใหม่ และกลายเป็นคำที่ใช้อธิบายปรากฏการณ์ของทุนนิยมที่มีผลบิดเบือนชีวิตมนุษย์ มักใช้เป็นคำประชดประชันหรือวิจารณ์ นอกจากนี้ยังใบ้ในแง่ที่ว่า ทุนนิยมลักษณะนี้จะไม่คงอยู่ตลอดไป อะนเป็นผลจากปัญหาที่สร้างขึ้นโดยธุรกิจนั้นเริ่มมีมากขึ้นและควบคุมยากขึ้น
บัญชา แสงหิรัญ
ภราดา บัญชา แสงหิรัญ หรือ ภราดา ดร.บัญชา แสงหิรัญ เกิดวันที่ 7 กรกฎาคม พ.ศ. 2488 ที่จังหวัดฉะเชิงเทรา เป็นบุตรคนที่ 7 ในจำนวนพี่น้อง 9 คน เริ่มเข้าศึกษาที่โรงเรียนอัสสัมชัญศรีราชา  และได้บวชเณรก่อนจะย้ายไปศึกษาที่โรงเรียนเซนคาเบรียลจนจบมัธยมปีที่ 8  ก่อนที่คณะเซนคาเบรียลได้ส่งตัวท่านไปศึกษาความเป็นอยู่และพระวินัยที่นวกสถาน ประเทศอินเดียเป็นเวลา 2 ปี จนได้เป็นบราเดอร์ ต่อมาได้ถูกแต่งตั้งเป็น ภราดา เมื่อปี พ.ศ. 2533 โดยเป็นนักบวชสังกัดคณะภราดาเซนต์คาเบรียลประเทศไทย เคยดำรงตำแหน่ง อธิการโรงเรียนอัสสัมชัญธนบุรี อธิการโรงเรียนเซนต์คาเบรียล รองอธิการบดีมหาวิทยาลัยอัสสัมชัญ ปัจจุบันดำรงตำแหน่งอธิการบดีมหาวิทยาลัยอัสสัมชัญ (เอแบค) และที่ปรึกษา มูลนิธิการศึกษาทางไกลผ่านดาวเทียม
อาเรบีตซา
อาเรบีตซา (arebica, عَرَبٖٮڄا, ) หรือ อาราบีตซา (arabica) เป็นอักษรอาหรับรูปแบบหนึ่งที่ใช้เขียนภาษาบอสเนีย (بۉسانسقٖى يەزٖٮق) เคยใช้เมื่อราวคริสต์ศตวรรษที่ 15-19 (พุทธศตวรรษที่ 20-24) เป็นความพยายามของมุสลิมที่จะพัฒนาอักษรอาหรับมาใช้เขียนภาษาบอสเนียนอกเหนือจากอักษรละตินและอักษรซีริลลิกสำหรับภาษาเซอร์เบีย หนังสือที่พิมพ์ด้วยอักษรนี้ตีพิมพ์ครั้งสุดท้ายเมื่อ ค.ศ. 1941 (พ.ศ. 2484) อักษรนี้ใช้ในทางศาสนาและการบริหาร แต่ใช้น้อยกว่าอักษรอื่น ๆ
ต้นกำเนิด
รูปแบบล่าสุดของอักษรอาเรบีตซาออกแบบโดย Mehmed Džemaludin Čaušević เมื่อราวปลายคริสต์ศตวรรษที่ 19 (ต้นพุทธศตวรรษที่ 25) เรียกว่าแบบมาทูฟอวีตซา (Matufovica), มาทูฟอวาตชา (Matufovača) หรือเมกเทบีตซา (Mektebica)
พยัญชนะ
รูปแบบสุดท้ายของอักษรอาเรบีตซาประดิษฐ์ขึ้นในช่วงปลายคริสต์ศตวรรษที่ 19 โดย Mehmed Džemaludin Čaušević.
ตัวแฝด
เหมือนกับภาษาอาหรับมาตรฐาน เมื่อ ا เชื่อมด้วย ل หรือ ڵ จะใช้ตัวแฝดแทน
Cylicobdellidae
Cylicobdellidae เป็นวงศ์ของปลิงที่อยู่ในอันดับ Arhynchobdellida.
สกุลในวงศ์นี้ ได้แก่:
เพกา
เพกา เป็นพืชในวงศ์แคหางค่าง มีชื่อท้องถิ่นอื่น ๆ ดังนี้: ดอก๊ะ ด๊อกก๊ะ ดุแก (กะเหรี่ยง-แม่ฮ่องสอน) เบโด (มาเลเซีย-นราธิวาส) มะลิดไม้ มะลิ้นไม้ (เหนือ) ลิ้นฟ้า หมากลิ้นฟ้า บ่าลิ้นไม้ (เลย)  เพกาเป็นต้นไม้ที่มีถิ่นกำเนิดดั้งเดิมในอินเดียและเอเชียตะวันออกเฉียงใต้ รวมทั้งประเทศไทย โดยพบขึ้นอยู่ตามธรรมชาติในป่าเบญจพรรณและป่าชื้นทั่วไป
แม้เพกาจะขึ้นอยู่ในหลายประเทศ แต่ดูเหมือนจะมีแต่ชาวไทยเท่านั้นที่นำเพกามากินเป็นผัก เพกาเป็นผักที่อยู่ในหมวดดอกฝัก
ลักษณะพืชทางพฤกษศาสตร์
ใบ ใบประกอบแบบขนนก 3 ชั้นปลายคี่ ใบย่อยเรียงตัวตรงข้าม  เส้นใบแบบตาข่าย  โดยสีของผิวใบด้านบนเข้มกว่าผิวใบด้านล่าง
ดอก ดอกช่อแบบกระจะ ก้านช่อดอกยาว สมบูรณ์เพศ สมมาตรด้านข้างกลีบเลี้ยง 5 กลีบ  เชื่อมติดกันเป็นรูปถ้วยติดคงทนจนเป็นผล  กลีบดอก 5 กลีบ  เชื่อมติดกันเป็นรูประฆัง  ปลายกลีบแยกเป็นรูปปากเปิด  ส่วนที่อยู่บนมี 2 กลีบ  เนื้อกลีบพับย่น  สีแดงเลือดหมู  เกสรเพศผู้มี 5 อัน  โดยมี 1 อันเป็นหมันซึ่งก้านชูอับเรณูจะสั้น  ส่วนอีก 4 อัน เป็นแบบ 2 คู่ยาวไม่เท่ากัน ติดบนหลอดกลีบดอกด้านใน อับเรณูติดกับก้านชูอับเรณูแบบถ่าง เกสรเพศเมียมี 1 อัน รังไข่เหนือวงกลีบ  กานเรียงพลาเซนตาเป็นแบบพลาเซนตารอบแกนร่วม
ผล เป็นฝักแบนขนาดใหญ่ รูปดาบ ปลายฝักแหลม ตรงกลางขอบมีรอยโป่งเล็กน้อย คล้ายฝักหางนกยูงฝรั่ง มักออกห้อยระย้าอยู่เหนือเรือนยอด เมื่อฝักแก่ รอบข้างของฝักจะปริแตก ปล่อยเมล็ดที่อยู่ข้างในฝักจำนวนมากมาย ล่องลอยไปตามลม
เมล็ด ลักษณะแบนสีน้ำตาลอ่อน ทั้งสองด้านมีเยื่อบางใส สีขาว โปร่งแสงคล้ายปีก ช่วยให้ล่องลอยไปตามกระแสลมได้ไกล ๆ เกิดการแพร่พันธุ์ไปทั่วทุกบริเวณโดยรอบ thumb|ฝัก
ส่วนที่รับประทานเป็นผัก
ยอดและดอกอ่อนสีเหลืองอ่อนเกสรแดงนั้น มีรสขมอ่อนๆ คล้ายใบยอ นำมาลวก ต้ม หรือเคี่ยวหัวกะทิข้นๆ ราดไปบนยอดดอกอ่อน ใช้เป็นผักจิ้มกับน้ำพริก หรือนำมาผัดใส่กุ้งก็อร่อย นำมายำใส่กระเทียมเจียวก็มีรสชาติเยี่ยม
ฝักอ่อน ที่อายุไม่เกิน 1 เดือน ขนาดไม่ใหญ่มากนัก ต้องใช้เล็บมือจิกลงไปได้ จิ้มกินกับน้ำพริก นำฝักอ่อนที่ได้มาเผาไฟแรงๆ จนเปลือกพองไหม้ทั่ว ขูดลอกเอาส่วนดำที่ผิวออกให้หมด จะได้ส่วนในที่มีกลิ่นหอม หั่นเป็นชิ้นตามขวางหนา นำมาปรุงเป็นอาหารทั้งนำมาเป็นผักจิ้มน้ำพริก เป็นเครื่องเคียงลาบ ก้อย ใช้ทอดกินกับไข่ ใส่แกง คั่ว ยำ ผัดกับหมู หรือทำแกงอ่อมปลาดุกใส่ฝักเพกาแทนใบยอ
ชาวกะเหรี่ยงนำเปลือกต้น สับให้ละเอียดใส่ลาบ ทำให้มีรสขม
คุณค่าทางโภชนาการ
ในยอดอ่อน 100 กรัม พบว่าให้พลังงาน 101 กิโลแคลอรี โปรตีน 6.4 กรัม ไขมัน 2.6 กรัม คาร์โบไฮเดรต 13.0 กรัม วิตามินบี1 0.18 มิลลิกรัม วิตามินบี2 0.69 มิลลิกรัมและวิตามินบี3 2.4 มิลลิกรัม นอกนั้นเป็นเถ้าและน้ำ
ฝักอ่อนเพกา100 กรัม มีวิตามินซีสูงมาก ถึง484 มิลลิกรัม วิตามินเอ 8.3 กรัม มีประโยชน์ช่วยป้องกันมิให้เซลล์ร่างกายแก่เร็วเกินไป ปกป้องอนุมูลอิสระมิให้เกิดขึ้นในร่างกาย อันเป็นผลทำให้เกิดเป็นโรคมะเร็งได้ หากรับประทานร่วมกับอาหารที่มีวิตามินอีสูง ๆ เช่น รำข้าวในข้าวกล้อง ช่วยเสริมฤทธิ์ในการป้องกันการเกิดอนุมูลอิสระในร่างกายได้อย่างสมบูรณ์อีกด้วย
การใช้ประโยชน์
ชาวกะเหรียงใช้เปลือกต้นย้อมผ้าให้สีเขียว สรรพคุณตามตำรายาไทย พบว่ามีการใช้เพกาตั้งแต่เปลือกต้น ราก ฝัก ใบ และเมล็ด จัดเป็น "เพกาทั้ง 5" ใช้รากเป็นยาบำรุงธาตุ แก้บิด ท้องร่วง เมล็ดเป็นยาระบาย
เปลือกต้น มีรสฝาด เย็น ขมเล็กน้อย มีสรรพคุณเป็นยาฝาดสมาน ขับลมในลำไส้ แก้โรคบิด ท้องร่วง บำรุงโลหิต ขับน้ำเหลืองเสีย บางแห่ง ผู้เฒ่าผู้แก่จะเอาเปลือกต้นมาต้มน้ำให้แม่ลูกอ่อนดื่ม ช่วยขับน้ำคาวปลา ให้มดลูกเข้าอู่เร็วขึ้น ดับพิษโลหิต และบำรุงโลหิต การใช้รักษาฝี – นำเปลือกต้นฝนทารอบ ๆ บริเวณฝี ช่วยลดความปวดฝีได้ การใช้รักษาอาการบวม ฟกช้ำ อักเสบ - นำเปลือกต้นฝนกับน้ำปูนใสทาลดอาการบวม ฟกช้ำ อักเสบ
ราก มีรสฝาดขมเล็กน้อย ใช้เป็นยาบำรุงธาตุ เรียกน้ำย่อย เจริญอาหาร รักษาโรคท้องร่วง บิด หากนำมาฝนกับน้ำปูนใสทาแผลที่อักเสบ ฟกช้ำ บวม จะช่วยให้หายไปในระยะเวลาอันสั้น
ฝักอ่อน นิยมรับประทานเป็นผัก ช่วยบำรุงธาตุ ขับเสมหะ บรรเทาอาการไอ ช่วยให้ร่างกายอบอุ่น
ใบ ต้มน้ำดื่ม แก้ปวดท้อง ขับลม บรรเทาอาการปวดไข้ และยังช่วยให้เจริญอาหาร
ยาพอกแก้โรคฝี เอา เปลือกเพกา ฝนกับน้ำสะอาด ผสมกับเมล็ดต้อยติ่ง ทาหรือพอก ดับพิษฝี
แก้โรคงูสวัด ใช้รากต้นหมูหมุน (พืชตระกูลสาวน้อยปะแป้ง) เปลือกคูณ เปลือกต้นเพกา ฝนใส่น้ำทา
ยาพอกแก้โรคฝี เอาเมล็ดต้อยติ่ง ผสมกับน้ำเปลือกเพกา ฝนทา หรือพอกดับพิษฝี
ยาแก้พิษหมาบ้ากัด เอาใบกระทุ้งหมาบ้า ลนไฟปิดปากแผล หรือเอาเปลือกเพกา ตำพอกแผล
ยาแก้เบาหวาน ใช้ใบไข่เน่า เปลือกต้นไข่เน่า ใบเลี่ยน รากหญ้าคา บอระเพ็ด แก่นลั่นทม เปลือกเพกา รวม 7 อย่าง หนักอย่างละ 2 บาท มาต้มรับประทานครั้งละ 1 แก้วกาแฟ ก่อนอาหาร เช้า - เย็น
สรรพคุณทางวิทยาศาสตร์การแพทย์
ข้อมูลทางวิทยาศาสตร์การแพทย์พบว่า สารสกัดฟลาโวนอยด์ที่ได้จากเปลือกต้นเพกา มีฤทธิ์ช่วยลดการอักเสบ การแพ้ (anti-inflammatory and anti-allergic) ทั้งมีฤทธิ์ยับยั้งการบีบตัวของกล้ามเนื้อเรียบของหนูตะเภาในหลอดทดลอง สารลาพาคอล(lapacol) ที่สกัดได้จากรากเพกา มีฤทธิ์ยับยั้งเอนไซม์5-ไลพอกซีจีเนส (5-lipoxygenase) ที่ทำให้เกิดการอักเสบ นอกจากนี้การรับประทานฝักเพกาหรือยอดอ่อนยังสามารถช่วยลดคอเรสเตอรอลในกระแสเลือดได้ ในงานสาธารณสุขมูลฐาน เมล็ดเพกาเป็นหนึ่งในสมุนไพรที่กำหนดเพื่อใช้บรรเทาอาการไอ ขับเสมหะ โดยนำเมล็ดแก่ ประมาณครึ่งกำมือถึงหนึ่งกำมือ (1.5-3.0 กรัม) ใส่ในหม้อ เติมน้ำ 300 มิลลิลิตร ต้มไฟอ่อน ๆ พอเดือดประมาณ 1 ชั่วโมง ดื่มครั้งละ 1 แก้ว วันละ 3 ครั้ง จนอาการไอดีขึ้น ซึ่งเมล็ดเพกาในภาษาแต้จิ๋วเรียกว่า "โชยเตียจั้ว" หรือ "บักหู่เตี้ยบ" (อักษรจีน: 木蝴蝶; กระดาษบางนับพัน, ผีเสื้อไม้) ใช้เป็นส่วนผสมในจับเลี้ยง โดยใช้เมล็ดที่แห้งแล้วจะมีความบางเหมือนกระดาษสีขาวเหมือนปีกผีเสื้อ
สโมสรฟุตบอลโวกกิง
สโมสรฟุตบอลโวกกิง เป็นสโมสรฟุตบอลกึ่งอาชีพ ตั้งอยู่ที่เมืองโวกกิง มณฑลเซอร์รีย์ ประเทศอังกฤษ
สโมสรก่อตั้งในปี ค.ศ. 1889 สนามเหย้าของคือสนามกีฬาคิงฟีลด์ ปัจจุบันกำลังแข่งขันในเนชันนัลลีกเซาท์ ภายหลังตกชั้นจากเนชันนัลลีกเมื่อฤดูกาล 2017–18 สโมสรเคยชนะเลิศเอฟเอโทรฟีสามสมัย
ประเทศลัตเวีย
หลังจากอยู่ภายใต้การปกครองของเยอรมนี สวีเดน โปแลนด์-ลิทัวเนีย และรัสเซียเป็นเวลาหลายศตวรรษ สาธารณรัฐลัตเวียก่อตั้งขึ้นเมื่อวันที่ 18 พฤศจิกายน ค.ศ. 1918 เมื่อแยกออกจากจักรวรรดิเยอรมันและประกาศอิสรภาพภายหลังสงครามโลกครั้งที่หนึ่ง อย่างไรก็ตาม ในช่วงทศวรรษที่ 1930 ประเทศอยู่ใต้การปกครองของระบอบเผด็จการหลังจากการรัฐประหารใน ค.ศ. 1934 ได้จัดตั้งระบอบเผด็จการภายใต้การบริหารของ คาร์ลิส อุลมานิส ผู้นำประเทศคนแรก ต่อมา ความเป็นอิสระโดยพฤตินัยของประเทศถูกขัดขวางอีกครั้งในช่วงเริ่มต้นของสงครามโลกครั้งที่สอง เริ่มต้นด้วยการถูกยึดครองโดยสหภาพโซเวียต ตามด้วยการรุกรานและยึดครองโดยนาซีเยอรมนีใน ค.ศ. 1941 และการยึดครองโดยโซเวียตอีกครั้งใน ค.ศ. 1944 และสถาปนาเป็น สาธารณรัฐสังคมนิยมโซเวียตลัตเวีย ในอีก 45 ปีต่อมา การเรียกร้องให้มีการปฏิวัติการโดยร้องเพลงอย่างสันติ (Singing Revolution) เริ่มต้นใน ค.ศ. 1987 และจบลงด้วยการฟื้นคืนเอกราชโดยพฤตินัยเมื่อวันที่ 21 สิงหาคม ค.ศ. 1991 ตั้งแต่นั้นมา ลัตเวียก็กลายเป็นสาธารณรัฐประชาธิปไตยแบบรวมรัฐสภา
ลัตเวียเป็นประเทศที่พัฒนาแล้ว และมีความมั่นคงทางเศรษฐกิจสูง มีดัชนีการพัฒนามนุษย์ในระดับสูง และประชากรมีเสรีภาพในการดำรงชีวิตสูง รวมทั้งยังเป็นประเทศที่ให้เสรีภาพทางด้านสื่อ การสื่อสาร และการแสดงออกทางการเมือง ลัตเวียเป็นสมาชิกของสหภาพยุโรป, ยูโรโซน, เนโท, สภายุโรป, สหประชาชาติ, สภารัฐทะเลบอลติก, กองทุนการเงินระหว่างประเทศ, นอร์ดิก-บอลติกแปด, ธนาคารเพื่อการลงทุนนอร์ดิก, องค์การเพื่อเศรษฐกิจ ความร่วมมือและการพัฒนา, องค์การเพื่อความมั่นคงและความร่วมมือในยุโรป และองค์การการค้าโลก
ภูมิศาสตร์
ประเทศลัตเวียอยู่ทางยุโรปตะวันออกเฉียงเหนือ มีอาณาเขตติดต่อกับประเทศเอสโตเนียซึ่งอยู่ทางตะวันออกเฉียงเหนือ ทิศตะวันออกติดกับประเทศรัสเซีย ทางทิศใต้ติดกับประเทศลิทัวเนีย ทิศตะวันตกติดกับทะเลบอลติก ทางตะวันตกเฉียงเหนือติดกับอ่าวริก้า แผ่นดินด้านตะวันตกและทางตะวันตกเฉียงเหนือติดกับทะเล
การเมืองการปกครอง
ระบบการเมือง หลังจากได้รับเอกราช เมื่อวันที่ 4 พฤษภาคม 2533 ลัตเวียได้มีการปกครองแบบสาธารณรัฐประชาธิปไตยภายใต้รัฐธรรมนูญฉบับปี 2535 ซึ่งมีผลบังคับใช้แทนรัฐธรรมนูญที่สหภาพโซเวียตประกาศใช้มาก่อนหน้านั้นแล้ว และในปัจจุบันได้มีการแก้ไขรัฐธรรมนูญฉบับปี 2535*
นิติบัญญัติ
สถาบันทางการเมืองลัตเวียมีประธานาธิบดีเป็นประมุขภายใต้รัฐธรรมนูญระบบรัฐสภาเป็นระบบสภาเดียว เรียกว่า Saiema ซึ่งประกอบด้วยสมาชิกสภาผู้แทนราษฎร 100 คน โดยประธานาธิบดีจะเป็นผู้เสนอชื่อนายกรัฐมนตรีต่อรัฐสภา เพื่อลงมติให้ความไว้วางใจ ในการจัดตั้งรัฐบาลชุดใหม่ (พรรคการเมืองที่เข้าร่วมรัฐสภาต้องได้รับคะแนนเสียงเกินร้อยละ 4 จากการลงคะแนนเสียงทั่วประเทศ)
นโยบายต่างประเทศ
เป้าหมายสำคัญที่สุดของนโยบายด้านความมั่นคงที่แถลงออกมาอย่างชัดแจ้งของลัตเวีย คือ การเข้าร่วมเป็นสมาชิกขององค์การสนธิสัญญาแอตแลนติกเหนือ (NATO) เพื่อเป็นหลักประกันด้านความมั่นคงของลัตเวีย เนื่องจากลัตเวียยังคงมีความระแวงต่อ ภัยคุกคามที่อาจจะเกิดขึ้นจากรัสเซีย ซึ่งพัฒนาการล่าสุดในการเข้าเป็นสมาชิกองค์การ NATO ของลัตเวีย และกลุ่มประเทศเพื่อนบ้านบอลติก คือ เมื่อวันที่ 26 มีนาคม 2546 สมาชิกองค์การ NATO 19 ประเทศ ได้ลงนามในพิธีสารว่าด้วยการรับสมาชิกใหม่ 7 ประเทศ คือ บัลแกเรีย เอสโตเนีย ลัตเวีย ลิทัวเนีย โรมาเนีย สโลวะเกีย และสโลวีเนีย ที่กรุงบรัสเซลส์ ต่อมา เมื่อวันที่ 29 มีนาคม 2547 ประเทศสมาชิกองค์การ NATO ใหม่ ทั้ง 7 ประเทศ ได้มอบภาคยานุวัตรสารให้แก่รัฐบาลสหรัฐอเมริกา ที่กรุงวอชิงตัน ดี.ซี. และในด้านนโยบายต่างประเทศ คือ การเข้าเป็นสมาชิกสหภาพยุโรป (EU) เพื่อเข้าร่วมกระบวนการรวมตัวของยุโรป โดยลัตเวียและประเทศเพื่อนบ้านในกลุ่มบอลติก คือ เอสโตเนีย และลิทัวเนีย พร้อมด้วยสาธารณรัฐเช็ก ไซปรัส ฮังการี มอลตา โปแลนด์ สโลวีเนีย และสโลวะเกีย ได้เข้าเป็นสมาชิกใหม่ของสหภาพยุโรปอย่างสมบูรณ์เมื่อวันที่ 1 พฤษภาคม 2547 (ค.ศ. 2004)
นอกจากนี้ ลัตเวียและประเทศเพื่อนบ้านกลุ่มบอลติกยังเข้าร่วมเป็นสมาชิกในองค์กรภูมิภาคอื่นๆ เช่น คณะมนตรีบอลติก (Baltic Council) และองค์การเพื่อความมั่นคง และความร่วมมือในยุโรป (Organization for Security and Cooperation in Europe - OSCE) เป็นต้น
นโยบายต่อสหภาพยุโรป
เมื่อวันที่ 1 พฤษภาคม 2547 ลัตเวีย และกลุ่มประเทศเพื่อนบ้านบอลติก คือ เอสโตเนียและลิทัวเนีย พร้อมประเทศยุโรปตะวันออก ซึ่งได้แก่ สาธารณรัฐเช็ก ไซปรัส ฮังการี มอลตา โปแลนด์ สโลวีเนีย และสโลวะเกีย รวม 10 ประเทศ ได้เข้าเป็นสมาชิกใหม่ของสหภาพยุโรปอย่างสมบูรณ์ สรุปพัฒนาการของลัตเวียต่อสหภาพพยุโรปในช่วงเวลาที่ผ่านมา 1. เมื่อเดือนพฤศจิกายน 2537 รัฐสภาลัตเวียได้ให้สัตยาบันต่อความตกลงการค้าเสรีกับสหภาพยุโรป (Free Trade Accord) เป็นผลให้ลัตเวียสามารถเป็นภาคีสมาชิกความตกลงดังกล่าว กับสหภาพยุโรป ซึ่งมีผลบังคับใช้ตั้งแต่วันที่ 1 มกราคม 2538 โดย ส่งผลให้ลัตเวียได้รับสิทธิพิเศษทางการค้าต่าง ๆ จากสหภาพยุโรป ในรูปของอัตราภาษีศุลกากร โควตาและ GSP 2. ลัตเวียได้ลงนามความตกลงเข้าร่วมเป็นสมาชิกสมทบของสหภาพยุโรป (Association Agreement) เมื่อวันที่ 12 มิถุนายน 2538 โดยมีการกำหนดระยะเวลาปรับตัวไว้ ต่อมาลัตเวียได้ยื่นใบสมัครเข้าเป็นสมาชิกสหภาพ EU โดยสมบูรณ์ต่อ คณะกรรมมาธิการยุโรป 3. เมื่อวันที่ 26กันยายน 2539 ลัตเวียได้ส่งคำตอบแบบสอบถามรายละเอียดให้ คณะกรรมาธิการยุโรปพิจารณาถึงความพร้อมที่จะทำการเจรจาว่าด้วยการเข้าเป็นสมาชิกภาพ EU โดยสมบูรณ์ ซึ่งลัตเวียได้พยายามทุกวิถีทางที่จะปฏิรูประบบการเมือง เศรษฐกิจ และสังคมให้สอดคล้องกับมาตรฐานและระเบียบกฎเกณฑ์ของสหภาพยุโรป เพื่อที่จะได้เข้าเป็นสมาชิกของสหภาพยุโรปโดยสมบูรณ์ในช่วงปี ค.ศ. 2004 พร้อมกับกลุ่มประเทศเพื่อนบ้านบอลติก ซึ่งได้แก่ ลัตเวียและลิทัวเนีย ทั้งนี้ แม้ว่า ลัตเวียจะไม่ได้ร่วมอยู่ในกลุ่มแรกที่สหภาพยุโรป เริ่มกระบวนการเจรจาเพื่อรับสมาชิกใหม่ เนื่องจากระดับการพัฒนาของลัตเวียนั้นยังล้าหลัง และไม่เจริญเท่าประเทศอื่น ๆ เช่น เอสโตเนีย โปแลนด์ ฮังการี และสาธารณรัฐเช็ก ก็ตาม แต่ลัตเวียถือว่าการเข้าร่วมเป็นสมาชิกสหภาพยุโรปเป็นเป้าหมายสำคัญในด้านการต่างประเทศ
นโยบายต่อองค์การสนธิสัญญาแอตแลนติกเหนือ
ประวัติบุคคลสำคัญทางการเมือง
การเข้าร่วมองค์การในภูมิภาค
ประเทศลัตเวียได้เข้าร่วมเป็นสมาชิกขององค์การในภูมิภาคดังนี้
ความสัมพันธ์กับประเทศไทย
ไทยประกาศรับรองรัฐลัตเวียเมื่อวันที่ 9 กันยายน พ.ศ. 2534 พร้อมกับการประกาศรับรองรัฐเอสโตเนีย และลิทัวเนีย ต่อมาเมื่อวันที่ 19 มีนาคม พ.ศ. 2535 ที่ประชุมคณะรัฐมนตรีมีมติเห็นชอบในหลักการให้ไทยดำเนินการสถาปนาความสัมพันธ์ทางการทูตกับลัตเวีย และให้มีการแลกเปลี่ยนผู้แทนทางการทูต ในระดับเอกอัครราชทูตระหว่างกัน โดยให้สถานเอกอัครราชทูต ณ กรุงสต็อกโฮล์ม มีเขตอาณาครอบคลุมฟินแลนด์ ลัตเวียและเอสโตเนีย โดยนายสุจินดา ยงสุนทรเอกอัครราชทูต ณ กรุงสต็อกโฮล์ม ได้เดินทางไปยื่นพระราชสาส์นตราตั้งเป็นเอกอัครราชทูตคนแรกประจำลัตเวีย เมื่อวันที่ 22 พฤศจิกายน พ.ศ. 2537 และต่อมาคณะรัฐมนตรีได้มีมติเมื่อวันที่ 1 พฤษภาคม พ.ศ. 2544เห็นชอบให้สถานเอกอัครราชทูต ณ กรุงออลโล มีเขตอาณาครอบคลุมลัตเวียแทนสถานเอกอัครราชทูต ณ กรุงสต็อกโฮล์ม และปัจจุบันเอกอัครราชทูต ณ กรุงออสโล เป็นเอกอัครราชทูตไทยประจำลัตเวีย อีกตำแหน่งหนึ่งด้วย สำหรับ ลัตเวียยังมิได้ตั้งสถานเอกอัครราชทูตประจำประเทศไทย แต่ได้จัดตั้งสถานกงสุลกิตติมศักดิ์ประจำประเทศไทย โดยมีนายประสงค์ จงรัตนากุล ดำรงตำแหน่งกงสุลกิตติมศักดิ์ลัตเวียประจำประเทศไทยตั้งแต่วันที่ 24 มกราคม พ.ศ. 2538
ลัตเวียพร้อมที่จะขยายความร่วมมือกับไทยในทุก ๆ ด้าน ทั้งในกรอบทวิภาคีและกรอบพหุภาคี ในด้านความสัมพันธ์ทางการทูต ทั้งสองประเทศมีความสัมพันธ์ที่ราบรื่นโดยมีการแลกเปลี่ยนสารแสดงความยินดีระหว่างผู้นำของทั้งสองประเทศอย่างสม่ำเสมอในโอกาสสำคัญๆ อาทิเช่น การเข้ารับตำแหน่งประธานาธิบดีและนายกรัฐมนตรีของลัตเวีย เป็นต้น นอกจากนี้ ทั้งสองประเทศยังได้สนับสนุนการดำเนินงานในกรอบเวทีการเมืองประเทศระหว่างกัน โดยเฉพาะการให้ความสนับสนุนของลัตเวียต่อผู้สมัครของไทยในองค์การระหว่างประเทศที่สำคัญๆ เช่น องค์การสหประชาชาติ เป็นต้น
ลัตเวียตระหนักถึงความก้าวหน้าทางเศรษฐกิจของไทยในระดับหนึ่ง โดยเฉพาะขีดความสามารถในการส่งเสริมการท่องเที่ยว อย่างไรก็ดี ลัตเวียได้มองไทยโดยเปรียบเทียบกับบางประเทศในเอเชียในเรื่องการพัฒนาทางเศรษฐกิจและผลประโยชน์ทางการค้า เช่น เกาหลีใต้ ไต้หวัน ญี่ปุ่นและจีน ฝ่ายลัตเวียเสนอตัวที่จะเป็นประตูการค้าให้ไทยสำหรับการค้าขายกับรัสเซีย และกลุ่มประเทศเครือรัฐเอกราช เนื่องจากสภาพที่ตั้งของประเทศมีความคุ้นเคยกับวิธีการค้าและรู้จักอุปนิสัยของคนรัสเซีย อีกทั้งมีท่าเรือปลอดน้ำแข็งอยู่ด้วย นอกจากนี้ ภาวะการเงินของลัตเวียก็เริ่มมีเสถียรภาพขึ้น การโอนเงินตราเข้าออก สามารถกระทำได้โดยมีข้อจำกัดน้อยมาก ส่วนระบบธนาคารอาจจะมีจำนวนมากเกินไป แต่การแข่งขันก็เป็นไปโดยเสรีและเชื่อว่าจำนวนธนาคารซึ่งมีอยู่มากเกินไปในขณะนี้จะลดลงเรื่อย ๆ
สถิติการค้าระหว่างไทยกับลัตเวียในช่วงปี 2549 (ม.ค.-ส.ค.) มีปริมาณการค้ารวม 13.8 ล้านดอลลาร์สหรัฐ โดยมีมูลค่าการส่งออกไปลัตเวีย 13.2 ล้านดอลลาร์สหรัฐ และ นำเข้า 0.6 ล้านดอลลาร์สหรัฐ ไทยเป็นฝ่ายได้ดุลการค้า 12.6ล้านดอลลาร์สหรัฐ สำหรับปริมาณการค้าไทย-ลัตเวียในปี 2548 มีมูลค่า 17.3 ล้านดอลลาร์สหรัฐ ไทยส่งออก 16.1 ล้านดอลลาร์สหรัฐ และไทยนำเข้า 1.2 โดยไทยเป็นฝ่ายได้ดุลการค้า 14.9 ล้านดอลลาร์สหรัฐ
สินค้าส่งออกที่สำคัญของไทย คือ ผลิตภัณฑ์ยาง ยางพารา ผลิตภัณฑ์มันสำปะหลัง เฟอร์นิเจอร์และชิ้นส่วน เครื่องปรับอากาศและส่วนประกอบ ผลไม้กระป๋องและแปรรูป อุปกรณ์และส่วนประกอบรถยนต์ เครื่องกีฬาและเครื่องเล่นเกมส์ เครื่องคอมพิวเตอร์ รวมทั้งอุปกรณ์และส่วนประกอบ อาหารทะเลกระป๋องและแปรรูป สินค้านำเข้าที่สำคัญของไทย ได้แก่ สัตว์ และผลิตภัณฑ์จากสัตว์ ผลิตภัณฑ์ไม้และไม้แปรรูป เป็นต้น
ชาวลัตเวียเริ่มมาท่องเที่ยวประเทศไทยตั้งแต่ปี พ.ศ. 2534 แหล่งท่องเที่ยวที่ได้รับความนิยม ได้แก่ กรุงเทพฯ พัทยา ภูเก็ต เกาะสมุย ระหว่างปี 2537 - 2539 บริษัทนำเที่ยวของลัตเวียได้จัดเที่ยวบินเช่าเหมาลำมายังประเทศไทยหลายเที่ยวบิน โดยมีสถิติดังนี้
นอกจากนี้ เพื่อเป็นการแผยแพร่ภาพลักษณ์และประชาสัมพันธ์ประเทศไทยให้ชาว ลัตเวียมีความรู้และความเข้าใจที่ถูกต้อง สถานเอกอัครราชทูต ณ กรุงออสโล ซึ่งมีเขตอาณาครอบคลุมลัตเวียได้จัดโครงการนำคณะสื่อมวลชนลัตเวียเดินทางมาเยือนไทย ระหว่างวันที่ 8 - 16 มิถุนายน 2546
เงินสด
เงินสด (Cash) คือ "เงินสดในมือและเงินฝากธนาคารทุกประเภท แต่ไม่รวมเงินฝากประเภทที่ต้องจ่ายคืนเมื่อสิ้นระยะเวลาอันกำหนดไว้หรือเงินฝากประจำ เงินสดในมือรวมถึง เงินเหรียญ ธนบัตร เช็คที่ยังมิได้นำฝาก เช็คเดินทาง ดราฟต์ของธนาคารและธนาณัติ" เงินสดที่ถือเป็นสินทรัพย์หมุนเวียนจะต้องไม่มีข้อจำกัดในการใช้
ประเทศลัตเวีย
การแบ่งเขตการปกครอง
ลัตเวียแบ่งเขตการปกครองออกเป็น 36 เทศบาล (novads) กับ 7 นครแห่งรัฐ* (valstspilsētas pašvaldība) ได้แก่ • # กราสลาวา
• # กุลดีกา
• # กุลเบเน
• # แจ็กกาวา
• # ซัลดุส
• # ซาลัสปิลส์
• # ซิกุลดา
• # เซซิส
• # เซาล์กรัสตี
• # ดัวเบเล
• # เดาเกาปิลส์
• # เดียนวิตกูร์เซเม
• # ตัลซี
• # ตุกกุมส์
• # บัลวี
• # เบาส์กา
• # เปรลยี
• # มาดัวนา
• # มารูเป
• # ยูร์มาลา